2. 12. 83 De Europæiske Fællesskabers Tidende Nr. C 328/3 
II 
(Forberedende retsakter) 
KOMMISSIONEN 
Forslag til Rådets afgørelse om vedtagelse af et fællesskabsprogram for udvikling af det 
specialiserede informationsmarked i Europa 
KOM(83) 661 endelig udg. 
(Forelagt Rådet af Kommissionen den 17. november 1983) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af 
Det europæiske økonomiske Fællesskab, særlig ar­
tikel 235, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
I henhold til traktatens artikel 2 har Fællesskabet bl.a. 
til opgave at fremme en harmonisk udvikling af den 
økonomiske virksomhed i Fællesskabet som helhed og 
en varig og afbalanceret ekspansion; 
informationer er globalt blevet en af de vigtigste fak­
torer i de økonomiske aktiviteter, og effektiv informa-
tionsudnyttelse er en af de væsentligste forudsætnin­
ger for økonomisk vækst og konkurrencedygtighed; 
den europæiske integrationsproces bliver blandt andre 
forhold mere og mere afhængig af, at strømmen af og 
adgangen til informationer i og mellem alle medlems­
staterne kan ske uhindret; 
i betragtning af den voksende kompleksitet af de op­
lysninger, som danner grundlaget for forretningsmæs­
sige og politiske beslutninger, for den videnskabelige 
og tekniske udvikling, for enkeltpersoners og grupper 
af personers valg af profession og kulturelle, sociale 
og økonomiske muligheder, er det nødvendigt, at der 
udvikles avancerede løsninger til et fleksibelt og gen­
nemsigtigt informationsmarked på fællesskabsplan; 
udviklingen af det specialiserede informationsmarked 
i Europa, hvor der sigtes mod bedre udnyttelse af be­
sparelserne ved stordrift og mod en passende euro­pæisk uafhængighed på det specialiserede informa­
tionsområde, er en udfordring for Det europæiske 
Fællesskab, hvortil der kræves relevant fællesskabs­
støtte; den hurtige udvikling inden for dette område 
kræver et passende program, som giver mulighed for 
betydelig fleksibilitet med hensyn til prioriteringer; 
Fællesskabets initiativer vedrørende det specialiserede 
informationsmarked, og dets udvikling er et nødven­
digt supplement til andre beslægtede fællesskabsinitia­
tiver, navnlig ESPRIT-programmet, hvis formål er at 
styrke de europæiske informationsteknologiindustrier 
ved hjælp af støtte gennem Kommissionen for De 
europæiske Fællesskaber til samarbejde mellem euro­
pæiske producenter og F & U-institutter om udvikling 
af avanceret komponentteknologi som forstadie til 
konkurrencemæssig udnyttelse, INSIS-projektet til 
udvikling af et avanceret interinstitutionelt informati­
ons- og kommunikationssystem for De europæiske 
Fællesskabers og medlemsstaternes institutioner, og 
de nye fællesskabsinitiativer (1983-1987) vedrørende 
erhvervsuddannelse og nye informationsteknologier; 
det er primært en opgave for medlemsstaterne at 
skabe grundlaget for et effektivt informationsmarked 
ved hjælp af støtteprogrammer og -politikker; så­
danne foranstaltninger bør styrkes og suppleres ved 
hjælp af specifikke fællesskabsaktioner på områder af 
fælles interesse og værdi med henblik på at igang­
sætte, accelerere og støtte udviklingen i Europa, som 
skal føre til en større international konkurrenceevne 
for de europæiske informationsindustrier og til et 
gunstigere informationsmiljø for Fællesskabet som 
helhed; 
de resultater, der er opnået, og den erfaring, der er 
indvundet i forbindelse med gennemførelsen af tre på 
hinanden følgende handlingsplaner (1975-1983) på 
området videnskabelig og teknisk information og do­
kumentation, og behovet for at styrke og konsolidere 
Nr. C 328/4 De Europæiske Fællesskabers Tidende 2.12.83 
de hermed forbundne aktiviteter og at sikre kontinui­
tet i fællesskabsaktionerne, berettiger til, at der udar­
bejdes et fællesskabsprogram for aktiviteter, som er 
nødvendige, hvis man skal nå det langsigtede mål, 
nemlig af udvikle et fælles marked for information i 
Europa; det vil samtidig være nødvendigt at foretage 
en løbende evaluering af de opnåede resultater og at 
koordinere aktionerne på dette område og på beslæg­
tede områder, såvel på nationalt plan som på fælles­
skabsplan; 
i traktaten findes der ikke hjemmel for de særlige be­
føjelser, som er nødvendige for at nå disse mål; 
Udvalget for videnskabelig og teknisk Information og 
Dokumentation (CIDST) og Udvalget for videnska­
belig og teknisk Forskning (CREST) har begge afgi­
vet udtalelse om Kommissionens forslag — 
TRUFFET FØLGENDE AFGØRELSE: 
Artikel 1 
Hermed vedtages et fællesskabsprogram for udvikling 
af det specialiserede informationsmarked i Europa, 
som fastlagt i bilag I, i det følgende benævnt »pro­
grammet«, for en periode på fem år med virkning fra 
den 1. januar 1984. 
Artikel 2 
De til gennemførelse af programmet nødvendige be­
villinger, som anslås til 40,0 mio ECU, afholdes over 
De europæiske Fællesskabers almindelige budget. 
Artikel 3 
Kommissionen er ansvarlig for gennemførelsen af 
programmet. Den skal navnlig træffe afgørelse om 
fastlæggelsen af de detaljerede aktiviteter og om arten 
af projekter, som skal gennemføres. Den opstiller 
hvert år et arbejdsprogram og opdaterer det i det om­
fang, det er nødvendigt. Artikel 4 
Kommissionen bistås af CIDST, hvis opgaver og 
fremgangsmåder er fastlagt i bilag II. 
Kommissionen informerer regelmæssigt CIDST om 
arbejdets gang på det pågældende område og tilknyt­
tede områder. 
Artikel 5 
Kommissionen sikrer adgang til og formidling af re­
sultaterne af programmet. 
Artikel 6 
1. I overensstemmelse med traktatens artikel 228 
kan Fællesskabet indgå samarbejdsaftaler med tredje­
lande inden for rammerne af programmet. 
2. Kommissionen bemyndiges til at forhandle de i 
stk. 1 nævnte samarbejdsaftaler efter at have indhen­
tet udtalelse fra CIDST desangående i overensstem­
melse med bilag II, punkt 3, litra c). 
Artikel 7 
1. Kommissionen reviderer programmet efter 30 
måneders forløb. 
Rådet og Europa-Parlamentet informeres om resulta­
terne af denne revision. 
2. Programmet kan udvides med yderligere perio­
der på fem år efter forslag fra Kommissionen, som 
forelægges Rådet. 
3. Sammen med foreslaget om udvidelse af pro­
grammet forelægger Kommissionen efter at have råd­
ført sig med det i artikel 4 nævnte udvalg Rådet og 
Europa-Parlamentet en rapport med en vurdering af 
gennemførelsen og resultaterne af programmet. 
BILAG I 
Det første femårsprogram indeholder følgende retningslinjer og aktionsområder: 
1. Forbedring af informatioosmiljøet og markedsvilkårene 
Hovedmålet er at forbedre anvendelsen af informationsprodukter og -tjenester af europæisk op­
rindelse for i så vidt omfang som muligt at sikre deres økonomiske levedygtighed. Det skal opnås 
ved at træffe passende foranstaltninger rettet mod de eksisterende hindringer, hvorved man op­
når større brugervenlighed og større gennemsigtighed med hensyn til udbud og efterspørgsel. 
2.12.83 De Europæiske Fællesskabers Tidende Nr. C 328/5 
Følgende aktiviteter skal igangsættes: 
a) tekniske aspekter 
— udvidelse af Euronet-Diane-ideen; 
— anvendelse af avencerede informationsteknologier ved behandling, formidling og anven­
delse af information; 
— kompatibilitet mellem procedurer, programmel og udstyr til avancerede informationstjene­
ster; 
— udvidelse og udvikling af netværk i forbindelse med nye medlemsstaters tiltræden; 
— eliminering af forskelle i udviklingsniveau mellem de forskellige medlemsstater inden for 
det specialiserede informationsområde; 
b) Sproglige aspekter 
— flersprogede registre og thesauri; 
— flersprogede manualer, referenceservice og procedurer for adgang til informationer (CCL 
— det fælles kommandosprog); 
— udvikling af tjenester med mulighed for maskinoversættelse; 
c) administrative aspekter 
— harmonisering af aftaler baseret på kontrakter; 
— udvikling af brugervenlige fakturerings- og betalingssystemer; 
— standardisering af adgangsprocedurer; 
d) Økonomiske aspekter 
— større gennemsigtighed med hensyn til gebyrernes sammensætning; 
— markedsforskning for at få identificeret eksisterende og kommende markedsbehov og hul­
ler i udbudet af informationsprodukter og -tjenester; 
— eksport af information; 
e) juridiske aspekter 
— copyright i relation til elektronisk publicering og dokumentforsendelse inden for det 
specialiserede informationsområde; 
— restriktive afgiftsordninger og territorialrettigheder; 
f) Politiske aspekter 
— indbyrdes forbindelse mellem offendige og private initiativer inden for det specialiserede 
informationsmarked; 
— økonomiske og politiske aspekter af monopoler inden for området specialiserede informa­
tionstjenester; 
— forbindelser med internationale organisationer (OECD, UNESCO); 
— forbindelser med udviklingslande (AVS—LOMÉ); 
g) Publicity og uddannelse 
— programmer og faciliteter for faglig uddannelse af brugere af specialiseret information; 
— udvikling af professionel ekspertise; 
— publicity, sensibilisering og andre oplysningsinitiativer; 
— uddannelsesprogrammer og -faciliteter med særlig hensyntagen til regionale behov. 
Nr. C 328/6 De Europæiske Fællesskabers Tidende 2.12. 83 
2. Styrkelse af udbudet og kvaliteten af europæiske informationsprodukter og -tjenester 
Målet er at skabe eller udvikle specialiserede informationsprodukter og -tjenester af europæisk 
oprindelse, som er innovative og avancerede, og som sikrer forbedret service, hvilket igen er med 
til at forbedre de europæiske informationstilbyderes konkurrenceevne på det europæiske marked 
og på verdensmarkederne og deres evne til at opfylde en lang række brugeres behov, og således 
skabe en relativ europæisk uafhængighed. Dette skal opnås ved at fremme innovative initiativer, 
herunder følgende: 
a) informationsprojekter i sektorområder 
— forbedring af de eksisterende informationsprodukters og -tjenesters kvalitet, brugervenlig­
hed og økonomiske levedygtighed; 
— forbedring af udbudet og anvendelsen af informationssystemer og -tjenester inden for spe­
cifikke, mindre udviklede sektorer af specialiseret information, som er områder af vok­
sende betydning og af fællesskabsinteresse; 
— påvisning af behov og anvisning af egnede metoder til at udbrede specialiseret information 
til offentligheden i almindelighed og/eller specifikke brugergrupper; 
— undersøgelse af, hvilke huller der eksisterer i den regionale formidling af specialiseret in­
formation og fremme af passende foranstaltninger til at forbedre situationen; 
b) forbedrede informationstjenester 
— implementering af dokumentforsendelse og elektronisk publicering inden for det speciali­
serede informationsområde; 
— fremme af nye formidlings- og konsulenttjenester med henblik på at tilvejebringe bedre 
informationstjenester for specifikke brugergrupper, såsom små og mellemstore virksom­
heder; 
— udvikling af anvendelsen af videotex på emneområder, hvor de endelige brugere eller store 
grupper af ikke højt-uddannede brugere har behov for direkte adgang til specialiseret in­
formation; 
— fremme forskningen i nye metoder til behandling, formidling og anvendelse af specialiseret 
information. 
BILAG II 
BEFØJELSER OG ARBEJDSFORM FOR UDVALGET FOR VIDENSKABELIG OG 
TEKNISK INFORMATION OG DOKUMENTATION (CIDST) 
1. Med forbehold af det ansvar, som påhviler Kommissionen i forbindelse med gennemførelsen af 
det første femårsprogram for udvikling af det specialiserede informationsmarked har CIDST til 
opgave med sine udtalelser at bidrage til den bedst mulige gennemførelse af dette program. 
2. Inden for rammerne af dette program skal Kommissionen høre CIDST om alle de foranstalt­
ninger, som den påtænker at træffe med henblik på: 
a) omlægningen af Euronet til et offentligt driftsklart »on-line« informationsnet; 
b) udvikling af markedet for specialiseret information inden for Fællesskabet; 
c) fremme af teknologi og metoder til forbedring af informationstjenester, særlig Euronet-
Diane. 
3. Endvidere indhenter Kommissionen udtalelse fra CIDST vedrørende: 
a) forberedelsen af det fremtidige arbejde på dette område; 
b) koordineringen af dette program med beslægtede programmer navnlig flersprogethedspro-
grammet; 
c) forhandlinger med institutioner uden for Fællesskabet, så som tredjelandes institutioner. 
2.12. 83 De Europæiske Fællesskabers Tidende Nr. C 328/7 
4. CIDST bør ligeledes anmodes om at afgive udtalelse om: 
a) den detaljerede udarbejdelse af retningslinjer og prioriteringer; 
b) den årlige udarbejdelse af budgetterne og anvendelsen af de tildelte bevillinger; 
c) fastlæggelsen af målsætningerne og budgetrammerne for projekterne; 
d) den detaljerede beskrivelse af det arbejde, der skal udføres, og fastlæggelsen af kriterierne 
for udvælgelse af kontrahenterne; 
e) valget af kontrahenter og tilsynet med projekterne. 
5. CIDST afgiver udtalelser, som udarbejdes af sekretariatet og forelægges udvalget til godken­
delse. Ethvert medlem af udvalget kan forlange sit standpunkt anført i disse udtalelser. Udtalel­
serne fremsendes til Kommissionen med genpart til Rådet. 
6. CIDST fastlægger med Kommissionens samtykke fremgangsmåden for behandling af de under 
nr. 2, 3 og 4 omhandlede foranstaltninger. Denne fremgangsmåde må ikke være til hinder for 
kontinuiteten i gennemførelsen af programmet, specielt ikke i hastende tilfælde. Visse opgaver 
uddelegeres til arbejdsgrupper, således at der sikres en smidig forvaltning. 
7. Kommissionens tjenestegrene fremsender regelmæssigt en rapport til CIDST om de trufne for­
anstaltninger og de opnåede resultater. 
8. CIDST er sammensat af to repræsentanter for hver medlemsstat, som udnævnes for tre år. 
Medlemsstaterne kan ligeledes udpege to suppleanter. 
9. CIDST fastsætter selv sin forretningsorden. 
10. Sekretariatsforretningerne for CIDST varetages af Kommissionens tjenestegrene. 
11. Bestemmelserne i dette bilag ændrer hverken de øvrige opgaver, som CIDST har fået pålagt ved 
resolutionen af 24. juni 1971, eller dets rolle som rådgiver for CREST.